Portes Obertes en el Club Balonmano Burjassot
2025-07-24

El Club Balonmano Burjassot posa en marxa, durant tot el mes de juny, unes jornades de portes obertes dirigides a xiquets i xiquetes que vulguen descobrir i gaudir de l’handbol en un ambient lúdic i pròxim. Amb estes jornades, el club vol fomentar la pràctica esportiva entre els més joves de Burjassot i donar a conéixer els valors d’un esport d’equip com és l’handbol.

Dirigides a menors d’entre 7 i 15 anys, les jornades tindran lloc en el CEIP Les Sitges. Els entrenaments tindran lloc dos dies a la setmana, els dimarts i els dijous, organitzats en franges horàries segons l’edat dels participants. Els més menuts, fins als 12 anys, comencen a 17.00 hores, mentres que els qui tenen més de 12 anys entrenen a partir de les 18.30 hores. No és necessari tindre experiència prèvia en este esport ni inscriure’s amb antelació. N’hi ha prou amb acudir amb roba esportiva i ganes de passar-ho bé.

Amb esta iniciativa gratuïta, el club local pretén convida als joves a descobrir l’handbol, oferint-los l’oportunitat de conéixer este esport, practicar-lo i divertir-se en un entorn segur i acollidor. Per a més informació, es pot contactar amb el Club Balonmano Burjassot en el correu electrònic balonmanoburjassot@gmail.com , en el perfil d’Instagram del club o per Whatsapp, a través del número 634 073 841.